Преузето са [www.pravno-informacioni-sistem.rs](http://www.pravno-informacioni-sistem.rs/)

**854**

На основу члана 34. став 7. Закона о подстицајима у пољопривреди и руралном развоју (,,Службени гласник РС”, бр. 10/13, 142/14, 103/15 и 101/16),

Министар пољопривредe, шумарства и водопривреде доноси

**ПРАВИЛНИК**

**о измени Правилника о подстицајима за очување животињских генетичких ресурса**

Члан 1.

У Правилнику о подстицајима за очување животињских генетичких ресурса (,,Службени гласник РС”, бр. 83/13, 35/15, 28/16, 104/18, 44/18 – др. закон), у члану 6. ст. 1. и 2. мењају се и гласе:

„Управа за аграрна плаћања (у даљем тексту: Управа) расписује јавни позив за подношење захтева за остваривање права на подстицаје (у даљем тексту: јавни позив), који се објављује на огласној табли Управе, као и на званичној интернет страници министарства надлежног за послове пољопривреде, односно на званичној интернет страници Управе.

Лице из члана 4. овог правилника подноси захтев за остваривање права на подстицаје Управи у року одређеном јавним позивом из става 1. овог члана, на Обрасцу – Захтев за подстицајна средства за очување животињских генетичких ресурса за \_\_\_\_\_\_ годину, који је одштампан уз овај правилник и чини његов саставни део.”.

У ставу 3. речи: „из става 1.” замењују се речима: „из става 2.”.

Члан 2.

Овај правилник ступа на снагу наредног дана од дана објављивања у ,,Службеном гласнику Републике Србијеˮ.

Број 110-00-23/2021-09

У Београду, 24. фебруара 2021. године

Министар,

**Бранислав Недимовић,** с.р.